Novi predlog za džamiju u Njujorku
Predloženo da se dozvoli izgradnja islamskog centra na Menhetnu, ali ne u blizini mesta terorističkog napada 11. septembra 2001.
Predsednik Obama boravio je u američkoj državi Ohajo kako bi pridobio podršku za svoju ekonomsku politiku i demokratske kandidate na predstojećim kongresnim izborima. Ali, bilo je gotovo neizbežno da mu neko iz publike postavi pitanje da li se kaje što je podržao izgradnju islamskog centra na Menhetnu - komentar koji je izazvao veoma oštro protivljenje javnosti. , kratko je odgovorio predsednik SAD, Barak Obama. Predsednica Predstavničkog doma, Nensi Pelosi složila se sa Obamom da se moraju podržati verske slobode, ali je i zatražila transparentnost u vezi sa tim ko će da finansira ovaj projekat - za koji neki kažu da bi mogao da košta i do 100 miliona dolara. Pelosi se, medjutim, u isto vreme zapitala i ko finansira drugu stranu ove priče. izjavila je Pelosi. Deo te opozicije potpiruje grupa koju finansiraju republikanci Vilijam Kristol i Liz Čejni, koji su čak pokrenuli i reklamnu kampanju koja se fokusira na članove porodica poginulih u napadu 11. septembra. Ali nisu ni svi republikanci na istoj strani. Ted Olson, npr. koji je bio državni pravobranilac u Bušovoj administraciji i čija je supruga poginula u napadu na kule Svetskog trgovinskog centra, kaže da je Obama u pravu. , poručuje republikanac Ted Olson. Povrh ove komplikovane rasprave dolazi još jedan zanimljiv podatak istraživačkog centra "Pju" da se povećava broj Amerikanaca koji pogrešno veruju da je predsednik Obama muslimanskog porekla. Naime, u to je prošle godine bilo uvereno 11 odsto Amerikanaca, a sada je taj procenat skočio na čak 18.